**Білім беру мекемелерінің психологтарына арналған**

**«Жылдың үздік психологі» республикалық конкурсын**

**ұйымдастыру және өткізу**

**ЕРЕЖЕСІ**

1. **Жалпы ережелер**

1.1 Конкурс психологтардың кәсіптік деңгейін көтеру, шығармашылық әлеуетін іске асыру, психологиялық практикалық білім алу қызметін дамыту, отандық білім берудің бәсекелістігін, тиімділігін, гуманистік бағытын арттыруға ықпал ететін психологиялық білім алуды білім беру қызметінің құрамдас бөлігі ретінде насихаттауға бағытталған.

1.2 Конкурстың басты шарты дарынды балаларға арналған білім беру ұйымдары психологтарының шығармашылық іс-әрекетінің нәтижелері мен психологиялық-педагогикалық идеялар, жобалары, іс-тәжірибелерімен алмасу.

1.3 Осы Ереже Қазақстан Республикасының «Білім туралы заңына», «Білімді ұлт» сапалы білім беру» ұлттық жобасына сәйкес әзірленді.

1. **Конкурстың мақсаты және міндеттері**

2.1 Конкурстың басты мақсаты - талантты, шығармашылықпен жұмыс істейтін, кәсіптік біліктілігін көрсете алатын психологтарды анықтау, қолдау және мадақтау (ынталандыру).

2.2 Конкурстың басты міндеттері:

1. Психологтардың инновациялық тәжірибесі жайлы банкті жинақтау.
2. Үздік тәжірибелі психологтарды анықтау және жаңа буын әдістемелік материалдар коллекциясын қалыптастыру.
3. Психологтардың кәсіптік қарым-қатынасына ықпал ету және шығармашылық жаңалықтармен, идеялар мен тәжірибемен алмасуын ұйымдастыру.
4. Қатысушылардың кәсіптік шеберлігінің өсуіне ықпал ету, кәсіптік психологиялық білімнің маңыздылығын арттыру және психология ғылымының мәртебесін көтеру.
5. Психологтардың шығармашылық белсенділігін, креативтік көзқарасын, тиімді әдістерін анықтау және ынталандыру.
6. **Конкурсқа қатысушылар**

3.1 Конкурсқа психологиялық өтілі 3 жылдан кем емес, соңғы 3 жылда осы іс-шараға қатыспаған, жалпы білім беретін мектептердің, мамандандырылған білім беру ұйымдарының, балабақшалардың, қосымша білім беру ұйымдарының, 3 жылға дейін еңбек өтілі бар, 3 - 7 жыл еңбек өтілі бар, 7 жылдан астам еңбек өтілі бар психологтары қатысы алады.

3.2 Конкурс сатылы құрылымнан тұрады:

**I саты – 3 жылға дейін еңбек өтілі бар психологтар.**

Конкурстық тапсырманы орындау барысында психологтар жан-жақты кәсіптік деңгейін, жалпымәдениетін және интеллектуалдық дамуын, көпшілік қауым алдында сөз сөйлеу мәдениетін көрсетеді.

**II саты -3 - 7 жыл еңбек өтілі бар психологтар.**

Кәсіптік шеберлікті (ата-аналар, педагогтар, балалар мен жұмыс істеу қабілеті) көрсету, білім алу процесіндегі проблемалық жағдаяттарды шешу, психологиядан теориялық білімін, жалпы жанжақтылығы және мәдениетін көрсетуге бағытталған тапсырмалар қарастырылған.

**III саты - 7 жылдан астам еңбек өтілі бар психологтар.**

Бұл сатыға қатысушылар кәсіби шеберлігінің практикалық деңгейін, білім беру мазмұнын игеру, әдістемелік дайындығын, өз іс-әрекетін жобалау, инновациялық технологияларды меңгеру деңгейін көрсетеді.

3.3 Конкурстың қорытынды кезеңіне аймақтық (облыстық) кезеңінен өткен психологтар қатысады.

**4. Конкурстың мазмұны және кезеңдері**

4.1 Конкурс мазмұнында психологтің білім беру процесінде кәсіби шеберлігін, психологиялық-педагогикалық қызмет саласында **өзін-өзі таныта білу қабілетін** көрсетуге, білім беру процесінде психологиялық міндеттерді жобалау және шешуге мүмкіндігін беретін тапсырмалар, психолог мамандығы туралы, өзінің кәсіптік көзқарасы туралы эссе жазу қарастырылған.

4.2 Байқау келесі кезеңдерден тұрады:

**I кезең –**  қалалық (аудандық), қалалық/аудандық білім беру бөлімдері өткізеді.

**ІI кезең –**  аймақтық (облыстық), аймақтық ғылыми-практикалық орталықтар, сондай-ақ, облыстық білім беру басқармалары өткізеді.

**II кезең –** қорытынды, ҚР Білім және ғылым министрлігінің «Дарын» республикалық ғылыми-практикалық орталығы өткізеді.

4.3 Конкурстың **қалалық (аудандық) кезеңіне** қатысуға өтінімдерді қабылдау ағымдағы жылдың **28 қыркүйегіне дейін** жүзеге асырылады. Конкурстың қалалық кезеңіне қатысуға өтінімді **E-Portfolio электрондық** **порталы** арқылы беру қажет (<https://pvl.eportfolio.kz> ). Көрсетілген мерзімнен кеш жіберілген құжаттар тіркелмейді.

**Конкурсқа қатысу үшін төмендегідей құжаттар ұсынылады:**

- тексеру формасына сәйкес (2-қосымша) қатысушы туралы мәліметтер көрсетілген E-Portfolio электрондық порталында тіркелген өтінімдер.

- конкурстық материалдар (электрондық форматта E-Portfolio электрондық порталына бұлтты деректерді сақтау сілтемелері түрінде жүктеледі (Бетбелгі - қосымша еркін нысан ).

4.4 Конкурстың облыстық кезеңіне, қалалық кезеңінің жеңімпаздары қатысады.

**4.5 Конкурсқа тек қана тәжірибеде қолданыста жүрген, апробациядан өткен нақты тәжірибелік қорытындысы бар жұмыстар ғана ұсынылады.**

**5. Конкурстың номинациялары**

1) «Креативті психолог»;

2) «Үздік авторлық бағдарлама»;

3) «Кәсіби шеберлік»;

4) «Үздік портфолио»;

5) «Психолог-зерттеуші»;

6) «Жас психолог».

**6. Конкурсты ұйымдастыру**

6.1 Конкурсты дайындау және өткізу жөніндегі аймақтық (облыстық) ұйымдастыру комитеті құрылады. Қазылар алқасының құрамын ұйымдастыру комитеті бекітеді.

6.2 Ұйымдастыру комитеті Конкурстың қорытынды кезеңін дайындап өткізу, бағдарламасын дайындау, қатысушылардың тізімін жасауға басшылық етеді, қазылар алқасының құрамын тағайындайды, конкурстың қорытындысын шығарып, жеңімпаздар мен жүлдегерлерді марапаттайды.

**7. Конкурстың қорытындысын шығару**

7.1 Конкурстың қорытындысы бойынша әділ-қазылар алқасы қатысушылардың еңбек өтілі бойынша конкурстың жеңімпаздары мен жүлдегерлерін анықтайды.

7.2 Іс-шараның қорытындысы салтанатты жағдайда өтеді. Жеңімпаздар мен үлдегерлер Павлодар облысының білім беру басқармасының I, II, III дәрежелі дипломдарымен, грамоталарымен марапатталады.

7.3 Қазылар алқасының сараптамалық бағасы I орын үшін– 98-100% (11-12 балл), II орын үшін – 83-97% (10-11,5 балл), III орын үшін – 77-82% (9,2-9,8 балл) құрайды.

7.4 Қазылар алқасының сараптамалық бағалауынан 70-76 % (8,5-9 балл) өткен қатысушыларға конкурсқа қатысу туралы сертификаттар беріледі.

7.5. Конкурстың қорытынды кезеңі жеңімпаздарының жұмыстары www.daryn.kz «Дарын» сайтына жарияланады.

**1 Қосымша**

**1.**    **3 жылға дейін еңбек өтілі бар психологтарға арналған тапсырмалар**

**1) Өзі таңдап алынған авторлық бағдарламаның тұсаукесері**

**Бағалау өлшемдері:**

1) тақырыптың өзектілігі (0-3 балл);

2) таңдап алынған тақырыптың мазмұндылығы (0-3 балл);

3) кәсіби жан-жақтылығы (0-3 балл);

4) шығармашылық қабілеті, креативтілігі (0-3 балл)

**2.**       **3-7 жыл еңбек өтілі бар психологтарға  арналған тапсырмалар**

**1) Психологиядан элективті курс бағдарламасы немесе түзету - дамыту авторлық бағдарламасының тұсаукесері** **(видеоролик)**

**Бағалау өлшемдері:**

а) бағдарламаның өзектілігі (0-3 балл);

б) тапсырмалардың бағдарлама мақсатына сәйкестігі (0-3 балл);

в) жаттығулар мен тапсырмалар кешенін таңдауда ғылыми негізі(0-3 балл);

г) бағдарламаның тиімділігі (0-3 балл).

**3.**  **7 жылдан астам еңбек өтілі бар психологтарға арналған тапсырмалар**

**1.** Тәжірибелік іс-шара (дамыту-түзету тапсырмалары, шебер-класс, психологиялық тренинг) білім алу процесінің кез-келген қатысушыларымен (оқушылар, педагогтар, педагог-психологтар). Іс-шараны әр қатысушы өз мектебінің өкілдерімен өткізеді (бейнетаспаға жазып), немесе конкурс қатысушыларымен өткізеді.

**Бағалау өлшемдері:**

а) педагогтың жалпы мәдениеті (0-3 балл);

б) тиімді психологиялық жағдай туғызу (0-3 балл);

в)  психологтың пәндік-кәсіптік құзыреттілігі (0-3 балл).

**2 Қосымша**

**«Жылдың үздік психологы» республикалық конкурсының аймақтық (облыстық) кезенінің қатысуға**

**Өтінім**

|  |  |  |  |  |  |  |
| --- | --- | --- | --- | --- | --- | --- |
| № | Аудан/қала | Т.А.Ә. | Лауазымы | Жұмыс орны | Еңбек өтілі | Байланыс телефондары |
|  |  |  |  |  |  |  |

**Мекеме басшысы (қолы, мөр) ТАӘ**